प्रदेश में तीन फरवरी को मौसम साफ बना रहने का पूर्वानुमान लगाया जा रहा  है.राज्य आपदा प्रबंधन प्राधिकरण से मिली जानकारी के मुताबिक सोमवार तक  प्रदेश की 110 सड़कें ही बहाल हो पाई. जबकि एनएच पांच सहित 413 सड़कें बंद  पड़ी हैं.                                  प्राप्त जानकारी के मुताबिक सोमवार को ऊपरी शिमला, रामपुर  और किन्नौर के लिए नारकंडा से बसें चलाई गईं. नारकंडा और कुफरी सड़क बहाल  हो गई है. जबकि नेरवा-चौपाल सप्ताह बाद भी शेष विश्व से कटा हुआ है. राज्य  आपदा प्रबंधन प्राधिकरण ने प्रदेश में राज्य एवं जिला स्तर के आपातकालीन  ऑप्रेशन केंद्रों को हाई अलर्ट पर रखा गया है. राज्य सरकार के एक प्रवक्ता  ने कहा कि शिमला, कुल्लू, किन्नौर, लाहुल-स्पीति और चंबा जिला में हिमस्खलन  की चेतावनी जारी कर दी है. ऐसे में इन जिलों के लोगों से अपील की है कि वे  अपने घरों से बाहर ऐसे स्थान पर न जाएं. स्नो एंड एवलैंच स्टड़ी  एस्टेब्लिशमेंट मनाली ने लोगों को सलाह दी है कि वे बर्फीली ढलानों में न  जाएं |